|  |  |
| --- | --- |
| Izina ry’umwitozo | **Imyumvire kubijyanye n’amategeko** |
| Intego y’umwitozo | * Kongera ubumenyi kubijyanye n’uburinganire n’ubwuzuzanye ndetse n’ihohoterwa rishingiye ku gitsina. * Gushishikariza ishyirwa mu bikorwa ry’itegeko * Kongerera ubumenyi abahugurwa kubijyanye n’amategeko * Gukusanyiriza hamwe icyo abahugurwa batekereza ku mategeko mu muzima bwabo bwite |
| Abo uyu mwitozo ugenewe | Abagabo gusa |
| Ingano y’itsinda ry’abahugurwa | Abagabo 30 |
| Igihe giteganyijwe umwitozo ugomba kumara | Isaha imwe |
| Ibikoresho | Impapuro nini na marikeri |
| Imfashanyigisho | * Amashusho abiri: [a man cannot sign alone](https://www.threemountains.academy/wp-content/uploads/2018/03/signing-man-can-not-sign-alone-Kinyarwanda-small.jpg), [he should sign with this wife](https://www.threemountains.academy/wp-content/uploads/2018/04/signing-both-Kinyarwanda-small.jpg) * Kwifashisha [politiki n amategeko kuri jenda](https://www.threemountains.academy/wp-content/uploads/2018/08/Politiki-n-amategeko-kuri-jenda.docx) |
| Aho byavuye | Byateguwe hifashishijwe : [Journeys of Transformation](https://promundoglobal.org/resources/journeys-of-transformation-a-training-manual-for-engaging-men-as-allies-in-womens-economic-empowerment/) |

Uyu mwitozo ukurikira umwitozo kuri politiki z’igihugu n’amategeko y’ibijyanye n’ubutaka, izungura, uburinganire n’ubwuzuzanye hamwe n’ihohoterwa rishingiye ku gitsina.

**1. Uko bikorwa:**

Iriburiro (iminota 5)

* Andika iki kibazo ku rupapuro runini cyangwa ku kibaho:

Ni gute imyumvire mishya yanjye ku birebana n’amategeko ahana akanakumira ihohoterwa rishingiye ku gitsina n’uburinganire n’ubwuzuzanye yamfasha mu buzima bwanjye bikanamfasha gushyigikira umugore wanjye mu kugira uruhare mu matsinda yo kubitsa no kugurizanya abamo.

Abahugurwa bagomba kuba bazi icyo ayo amategeko avuga. Niba batayazi ha buri muntu kopi iriho amwe muri ayo mategeko na zimwe muri politiki z’igihugu ku birebana n’uburinganire n’ubwuzuzanye.

Umukoro wo mu matsinda (iminuta 10)

* Gabanya abahugurwa mo amatsinda abiri. Itsinda rimwe ridashyigikiye amategeko n’irindi rimwe rishyigikiye amategeko.
* Abashyigikiye amategeko barashyigikira uburenganzira bw’abari n’abategarugori hamwe n’itegeko rikumira kandi rigahana ihohoterwa rishingiye ku gitsina hagamijwe inyungu z’umuryango hamwe n’ibikorwa by’amatsinda yo kubitsa no kugurizanya.
* Abadashyigikiye amategeko baremeza ko ayo mategeko akandamiza abagabo kandi ko politiki z’igihugu z’uburinganire arizigamije kwambura abagabo ububasha bwabo.
* Baza niba buri wese yumvise uko umukoro ugomba gukorwa maze uhe umwanya amatsinda yombi ategure ibitekerezo byayo.

Umukoro w’itsinda ryose ry’abahugurwa (iminota 25)

* Bwira abahugurwa bose bagaruke hamwe maze bicare barebana. Itsinda rishyigikiye amategeko rirebana niridashyigikiye amategeko.
* Ha buri tsinda iminota icumi yo gusangiza irindi tsinda ibitekerezo byaryo hanyuma ubahe indi minota 10 yo kugirana ikiganiro mpaka
* Nyuma y’ibyo biganiro, amatsinda yombi agomba guhinduranya umukoro. Abari bashyigikiye amategeko bagahinduka abatayashyigikiye hanyuma abatari bayashyigikiyebakaba abayashyigikiye.
* Ongera ubasubiriremo umukoro kugira ngo babyumve neza maze wongere ubahe umwanya buri tsinda rimurikire irindi tsinda ibitekerezo byayo.

Gusoza (iminota 10)

Soza uyu mwitozo ubaza ibibazo bikurikira:

**2. Ibibazo byagufasha kuyobora ibiganiro:**

* Ni iki wigiye muri ibi biganiro mpaka?
* Ni ibihe bitekerezo wemezanyaga nabyo?
* Ni gute amategeko yashyigikirwa?
* Ni gute aya mategeko yagufasha kugira amahoro mu muryango wawe?

**3. Inyigisho nyamukuru**:

Hari amategeko y’umuryango, amategeko ahana akanakumira ihohoterwa rishingiye ku gitsina hari n’uburenganzira bw’abari n’abategarugori. Buri wese agomba kumva icyo ayo mategeko amutegeka kandi akayashyira mu bikorwa.

**Umukoro wo mu rugo:**  Ganiriza aya mategeko abagabo bagenzi bawe muturanye, Inshuti cyangwa abo mu muryango. Babwire ingingo zishyigikira uburenganzira bungana ku bagabo n’abagore. Nk’uko itegeko ribigena.

**4. Amabwiriza agenewe umufashamyumvire.**

|  |
| --- |
| Uyu mwitozo ugenewe abagabo gusa, kugirango ubafashe gutsinda imbogamizi baba bafite kubijyanye n’amategeko mashya. Izi mbogamizi zishobora guturuka mu kumva ko amategeko ashyigikira abagore yambura ububasha abagabo.  Uyu mwitozo ushobora nanone guhindurwa ukifashishwa ku bagore no ku bagabo .  Ni ngombwa ko abahugurwa bakora amatsinda abiri rimwe rishyigikira amategeko irindi ridashyigikira amategeko kandi ni nangombwa ko amatsinda yicara arebana mugihe cyo kuganira. Kora ku buryo abahugurwa babona umwanya uhagije wo guhinduranya imyanya no kugirana ibiganiro mpaka kuri iyi ngingo, mbere y’isozwa ry’uyu mwitozo. Ibi bizatuma abahugurwa bungurana ibitekerezo kandi bagatekereza no kubyo baganiriyeho mu matsinda.  Igishushanyo kimwe kirerekana umugore n’umugabo bemeranya ku gikorwa cyo kugurisha ubutaka. Ikindi gishushanyo kirerekana umugabo wenyine ari gufata icyemezo cyo kugurisha ubutaka. Aya mashusho agomba kudufasha kumvisha ko umugore n’umugabo bombi bagomba gushyira umukono ku nyandiko nkiyi kandi ko bagomba gufatira hamwe imyanzuro. |